
PLEC DE CLÀUSULES ADMINISTRATIVES PARTICULARS QUE REGEIX LA CONTRACTACIÓ DE DIVERSES ASSEGURANCES DE  L’OFICINA ANTIFRAU DE CATALUNYA, PER LOTS (Expedient núm. OAC-2027-1)

QUADRE DE CARACTERÍSTIQUES DEL CONTRACTE 

I. DISPOSICIONS GENERALS 

Primera. Objecte del contracte
Segona. Necessitats administratives que cal satisfer i idoneïtat del contracte 
Tercera. Dades econòmiques del contracte i existència de crèdit 
Quarta. Termini de durada del contracte 
Cinquena. Règim jurídic del contracte 
Sisena. Admissió de variants 
Setena. Tramitació de l’expedient i procediment d’adjudicació 
Vuitena. Mitjans de comunicació electrònics 
Novena. Aptitud per contractar 
Desena. Solvència de les empreses licitadores 

II. DISPOSICIONS RELATIVES A LA LICITACIÓ, L‘ADJUDICACIÓ I LA
FORMALITZACIÓ DEL CONTRACTE 

Onzena. Presentació de documentació i de proposicions
Dotzena. Mesa de contractació 
Tretzena. Determinació de la millor oferta 
Catorzena. Requeriment de documentació previ a l’adjudicació
Quinzena. Garantia definitiva 
Setzena. Decisió de no adjudicar o subscriure el contracte i desistiment 
Dissetena. Adjudicació del contracte 
Divuitena. Formalització i perfecció del contracte 

III. DISPOSICIONS RELATIVES A L’EXECUCIÓ DEL CONTRACTE 

Dinovena. Condicions especials d’execució 
Vintena. Execució i supervisió dels serveis 
Vint-i-unena. Compliment de terminis i correcta execució del contracte 
Vint-i-dosena. Persona responsable del contracte 
Vint-i-tresena. Resolució d’incidències 
Vint-i-quatrena. Resolució de dubtes tècnics interpretatius 
Vint-i-cinquena. Condicions per a l’inici de l’execució del contracte





IV. DISPOSICIONS RELATIVES ALS DRETS I LES OBLIGACIONS DE LES PARTS 

Vint-i-sisena. Abonaments a l’empresa contractista 
Vint-i-setena. Responsabilitat de l’empresa contractista 
Vint-i-vuitena. Altres obligacions de l’empresa contractista 
Vint-i-novena. Modificació del contracte 
Trentena. Suspensió del contracte 
Trenta-unena. Clàusula ètica

V. DISPOSICIONS RELATIVES A LA SUCCESSIÓ, CESSIÓ, LA
SUBCONTRACTACIÓ I LA REVISIÓ DE PREUS DEL CONTRACTE 

Trenta-dosena. Successió 
Trenta-tresena. Cessió i Subcontractació
Trenta-quatrena. Regularització de la prima

VI. DISPOSICIONS RELATIVES A L’EXTINCIÓ DEL CONTRACTE 

Trenta-cinquena. Recepció i liquidació 
Trenta-sisena. Termini de garantia i devolució o cancel·lació de la garantia definitiva
Trenta-setena. Resolució del contracte 

VII. RECURSOS I SUPÒSITS ESPECIALS DE NUL·LITAT CONTRACTUAL 

Trenta-vuitena. Règim de recursos 
Trenta-novena. Mesures cautelars
Quarantena. Règim d’invalidesa
Quaranta-unena. Jurisdicció competent

ANNEXOS
Annex 1 Informació bàsica sobre protecció de dades de caràcter personal dels licitadors en el marc de l’activitat de tractament de l’Oficina Antifrau de Catalunya “Gestió Econòmica”
Annex 2 DEUC
Annex 3.1 Model d’oferta de criteris avaluables de forma automàtica o mitjançant l’aplicació de fórmules. Lot 1
Annex 3.2 Model d’oferta de criteris avaluables de forma automàtica o mitjançant l’aplicació de fórmules. Lot 2
Annex 3.3 Model d’oferta de criteris avaluables de forma automàtica o mitjançant l’aplicació de fórmules. Lot 3
Annex 3.4 Model d’oferta de criteris avaluables de forma automàtica o mitjançant l’aplicació de fórmules. Lot 4



QUADRE DE CARACTERÍSTIQUES DEL CONTRACTE

A. Objecte

Descripció: 

L’objecte del contracte és la contractació per part de l’Oficina Antifrau de Catalunya (en endavant OAC) com a prenedora de diverses pòlisses d’assegurances necessàries per cobrir determinades responsabilitats que es puguin derivar de la responsabilitat civil i patrimonial; dels danys materials a béns immobles i mobles de titularitat de la institució o d’aquells que aquesta en faci ús independentment del títol; l’assegurança de responsabilitat d’autoritats i personal al servei de l'OAC i la de risc cibernètic. 

Lots: Sí,


Lot 1: Assegurança de Responsabilitat Civil i Patrimonial de l’Oficina Antifrau de Catalunya
Lot 2: Assegurança per a la cobertura de Pèrdues o Danys Materials del patrimoni de l’Oficina Antifrau de Catalunya
Lot 3: Assegurança de Responsabilitat d’Autoritats i Personal al servei de l’Oficina Antifrau de Catalunya
Lot 4: Assegurança de risc cibernètic de l’Oficina Antifrau de Catalunya


Codi CPV: 

CPV: 66510000-8 Serveis d’assegurances

CPV Lot 1: 66516400-4 “Serveis d’assegurances de responsabilitat civil general”
CPV Lot 2: 66515000-3 “Serveis d’assegurances de danys”
CPV Lot 3: 66510000-8 “Serveis d’assegurances
CPV Lot 4: 66510000-8 “Serveis d’assegurances”

Els licitadors interessats en participar en aquest procediment poden concórrer a la licitació d’un sol lot, de diversos lots o de tots els lots  sense que s’ hagi establert cap limitació ni de lots als quals concórrer ni de lots respecte dels quals se’n pot resultar escollit adjudicatari.

A més, per l’especialització de les prestacions i amb la finalitat d’incentivar la competència i de remoure obstacles que dificultin l’accés de la petita i mitjana empresa en la contractació pública d’aquests serveis s’estableixen quatre lots que tenen per objecte cobertures clarament diferenciades i que no poden estar cobertes per la mateixa pòlissa.




Totes les referències en el present plec al contracte o adjudicatari s’entendran fetes a cadascun dels lots en què es divideix l’objecte del contracte en el seu cas.


B. Dades econòmiques

B1. Determinació del preu: Atenent a les característiques del contracte, la determinació del preu  s’ha fet a tant alçat, en base als preus de mercat de les companyies d’assegurances i d’acord amb les necessitats especificades al plec de prescripcions tècniques.

Les assegurances estan subjectes a l’impost sobre primes d’assegurances (IPS) d’acord  amb l’article 12 de la Llei de l’estat 13/1996, del 30 de desembre, de Mesures Fiscals,  administratives i de l’ordre social i exemptes d’IVA, d’acord amb l’article 20 de la Llei de  l’Estat 37/1992, del 28 de desembre, de l’Impost sobre el valor afegit.

B2. Valor estimat del contracte (dels quatre lots): 300.000,00 euros, que inclou el pressupost base de licitació (150.000,00 euros) per la durada inicial establerta en dos anys per als lots 1, 2 i 3 i un any per al lot 4; més les eventuals pròrrogues (150.000,00 euros) de dos anys per als lots 1, 2 i 3 i un any per al lot 4.

(imports en Euros)

B3. Pressupost base de licitació (dels quatre lots): 150.000,00 euros, IVA exempt.

La licitació és per quatre lots (4) lots i el pressupost base de licitació total està format per la suma dels quatre (4) lots. El preu de cadascun dels lots s’ha calculat tenint en compte el mercat d’assegurances i segons la naturalesa de cada assegurança.

El pressupost base de licitació porta implícits tots els conceptes previstos a l’article 100 de la LCSP i comprèn la totalitat del contracte, incloses les despeses de gestió interna de l’assegurador, recàrrecs, impostos legalment repercutibles i tributs que fossin d’aplicació.

Els preus oferts per a cada pòlissa d’assegurances han de comprendre la prima de risc, més les despeses, impostos i recàrrecs, inclosos els del “Consorcio de Compensación de Seguros”, quan sigui el cas.

Els preus oferts no poden ultrapassar el pressupost base de licitació, per a cada lot, i no ha de contenir cap quantia pel concepte de despeses de gestió externa o retribució als corredors.



C. Existència de crèdit

C1. Partida pressupostària: D/224000100/1110/0000

C2. Expedient d’abast plurianual: 
Sí, per als lots 1, 2 i 3
Elements PEP’s: 27-00038/001 (lot 1), 27-00038/002 (lot 2) i 27-00038/003 (lot 3) 
No, per al lot 4

C3. Tramitació amb crèdit avançat: Sí

C.4 Distribució de les anualitats
[image: ]

D. Termini de durada del contracte

D1. Termini de durada: 

Lots 1, 2 i 3

La durada del contracte és de dos anys. El termini de vigència del contracte comença a comptar a les 00:00 hores de l’1 de gener del 2027 i  fins a les 24:00 hores del 31 de desembre del 2028, tan si les primes corresponents estan abonades com si no ho estan.

Lot 4.

La durada del contracte és d’any. El termini de vigència del contracte comença a comptar a les 00:00 hores de l’1 de gener del 2027 i fins a les 24:00 hores del 31 de desembre del 2027, tan si les primes corresponents estan abonades com si no ho estan.

D2. Pròrroga: 

Lots 1, 2 i 3

L’òrgan de contractació pot, si ho creu convenient i d’acord amb la contractista, renovar-lo  anualment, fins a un màxim de dues pròrrogues, de forma que la durada total serà com a  màxim de dos anys, això és, fins al 31 de desembre de 2030.

Si la contractista no està interessada en la pròrroga ho ha de comunicar per escrit com a mínim tres (3) mesos abans de la data de venciment del contracte o de la pròrroga vigent. L’OAC també pot denunciar el contracte, com a mínim dos (2) mesos abans de la mateixa data de venciment.

Lot 4

L’òrgan de contractació pot, si ho creu convenient i d’acord amb la contractista, renovar-lo  per una anualitat més, això és, fins al 31 de desembre de 2028.

Si la contractista no està interessada en la pròrroga ho ha de comunicar per escrit com a mínim tres (3) mesos abans de la data de venciment del contracte o de la pròrroga vigent. L’OAC també pot denunciar el contracte, com a mínim dos (2) mesos abans de la mateixa data de venciment.


E. Variants

No hi ha variants

F. Tramitació de l’expedient i procediment d’adjudicació

Forma de tramitació: Ordinària

Procediment d’adjudicació: Obert, subjecte a regulació harmonitzada, d’acord amb l’establert a l’article 19 en relació amb l’article 22 de la LCSP.

Presentació d’ofertes mitjançant eina de Sobre Digital: Sí

G. Solvència, classificació empresarial i habilitacions professionals o inscripcions registrals.

G1. Criteris de selecció relatius a la solvència econòmica i financera i tècnica o professional

Lot 1: Assegurança de responsabilitat civil i patrimonial de l’OAC

G1-1. Solvència econòmica  i financera: les empreses licitadores han d’haver generat un volum anual de negoci en l’àmbit al qual fa referència el contracte,  referit al millor exercici dins dels tres darrers exercicis disponibles en funció de la data de creació de l’empresa o inici d’activitats de l’empresari i de presentació de les ofertes, per un import anual mínim d’una vegada el valor estimat del contracte, això és, 160.000,00 euros (IVA exclòs).
G1-2.Solvència tècnica o professional s’ha d’acreditar mitjançant una relació dels principals serveis realitzats d’igual o similar naturalesa que els que constitueixen l’objecte del contracte, durant els darrers tres anys que inclogui import, dates i destinatari, públic o privat per un import anual acumulat l’any de major execució com a mínim del 70 % de l’anualitat mitjana del contracte, és a dir, 28.000,00 euros (IVA exclòs).

Lot 2: Assegurança per a la cobertura de Pèrdues o Danys Materials del patrimoni de l’Oficina Antifrau de Catalunya

G1-1. Solvència econòmica  i financera: les empreses licitadores han d’haver generat un volum anual de negoci en l’àmbit al qual fa referència el contracte,  referit al millor exercici dins dels tres darrers exercicis disponibles en funció de la data de creació de l’empresa o inici d’activitats de l’empresari i de presentació de les ofertes, per un import anual mínim d’una vegada el valor estimat del contracte, això és, 40.000,00 euros (IVA exclòs).
G1-2.Solvència tècnica o professional s’ha d’acreditar mitjançant una relació dels principals serveis realitzats d’igual o similar naturalesa que els que constitueixen l’objecte del contracte, durant els darrers tres anys que inclogui import, dates i destinatari, públic o privat per un import anual acumulat l’any de major execució com a mínim del 70 % de l’anualitat mitjana del contracte, és a dir, 7.000,00 euros (IVA exclòs).

Lot 3: Assegurança de responsabilitat d’autoritat i personal al servei de l’OAC

G1-1. Solvència econòmica  i financera: les empreses licitadores han d’haver generat un volum anual de negoci en l’àmbit al qual fa referència el contracte,  referit al millor exercici dins dels tres darrers exercicis disponibles en funció de la data de creació de l’empresa o inici d’activitats de l’empresari i de presentació de les ofertes, per un import anual mínim d’una vegada el valor estimat del contracte, això és,72.000,00 euros (IVA exclòs).
G1-2.Solvència tècnica o professional s’ha d’acreditar mitjançant una relació dels principals serveis realitzats d’igual o similar naturalesa que els que constitueixen l’objecte del contracte, durant els darrers tres anys que inclogui import, dates i destinatari, públic o privat per un import anual acumulat l’any de major execució com a mínim del 70 % de l’anualitat mitjana del contracte, és a dir, 12.600,00 euros (IVA exclòs).
Lot 4 : Assegurança de responsabilitat de risc cibernètic de l’OAC

G1-1. Solvència econòmica  i financera: les empreses licitadores han d’haver generat un volum anual de negoci en l’àmbit al qual fa referència el contracte,  referit al millor exercici dins dels tres darrers exercicis disponibles en funció de la data de creació de l’empresa o inici d’activitats de l’empresari i de presentació de les ofertes, per un import anual mínim d’una vegada el valor estimat del contracte, això és, 28.000,00 euros (IVA exclòs).
G1-2.Solvència tècnica o professional s’ha d’acreditar mitjançant una relació dels principals serveis realitzats d’igual o similar naturalesa que els que constitueixen l’objecte del contracte, durant els darrers tres anys que inclogui import, dates i destinatari, públic o privat per un import anual acumulat l’any de major execució com a mínim del 70 % de l’anualitat mitjana del contracte, és a dir, 9.800,00 euros (IVA exclòs).

Requisit general aplicable a tos els lots:
· Habilitació professional
Acreditació, atès el que estableix l’article 65.2 de la LCSP, que s’està autoritzat per la Direcció General d'Assegurances i Fons de Pensions del Ministeri d’Economia Comerç i Empresa per a treballar en els rams objecte d’aquesta licitació, d'acord amb el que estableixen l’article 20 i següents de la Llei de l'Estat 20/2015, del 14 de juliol, d’ordenació, supervisió i solvència de les entitats asseguradores i reasseguradores.

Acreditació dels criteris de solvència tècnica aplicable a tots els lots
· La solvència econòmica i financera
La solvència econòmica i financera, requerirà una declaració en el Document europeu únic de contractació (DEUC), part IV, apartat B.
En cas de no disposar d’aquesta dada actualitzada al Registre Electrònic d’Empreses Licitadores (RELI) o en el Registre oficial de licitadors i empreses classificades del sector públic (ROLECE) o en la base de dades nacional d’un Estat membre de la UE o d’altra comunitat autònoma, caldrà que s’acrediti aquest import mitjançant els comptes anuals aprovats i dipositats en el Registre mercantil o en el registre oficial que correspongui. Els empresaris individuals no inscrits al Registre mercantil ho han d’acreditar mitjanant els seus llibres d’inventaris i comptes anuals legalitzats pel Registre Mercantil.
· La solvència tècnica o professional
La relació s’ha d’incloure en el DEUC, part IV, apartat C.
Quan li sigui requerit al licitador per part de la Mesa o de l’òrgan de contractació, els serveis o treballs efectuats s’acreditaran mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a falta d’aquest certificat, mitjançant una declaració de l’empresari acompanyat dels documents que estiguin en poder del mateix i que acreditin la realització de la prestació.

G2. Classificació empresarial:

De conformitat amb l’art. 77.b) de la LCSP, per als contractes de serveis no és exigible la classificació empresarial

G3. Adscripció de mitjans materials i/o personals a l’execució del contracte:  
no procedeix

H. Criteris d’adjudicació

La selecció de la millor oferta per a tots els lots, això és, lot 1, 2, 3 i 4  s’efectuarà en funció de criteris avaluables de forma automàtica o mitjançant l’aplicació de fórmules, amb una ponderació màxima, per a cada lot, de 100 punts. 

LOT 1. ASSEGURANÇA DE RESPONSABILITAT CIVIL I PATRIMONIAL DE L’OAC
Criteris avaluables de forma automàtica o mitjançant l’aplicació de fórmules, fins a 100 punts, distribuïts de la manera següent:
1. Preu de licitació (De 0 punts fins a 70 punts)
Es valorarà amb la màxima puntuació, 70 punts, l’oferta més econòmica presentada i la resta d'acord amb la següent formula:
[image: Imatge que conté Font, línia, diagrama, blanc

Descripció generada automàticament]
Pv  = Puntuació de l’oferta a valorar
P= Punts criteri econòmic (70 punts)
Ov  = Oferta a valorar
Om  = Oferta millor
IL: Import de licitació (= Pressupost base de licitació)

2. Increment del límit d'indemnització per sinistre (De 0 punts fins a 10 punts)
S’atorgaran fins a un màxim de 10 punts al licitador que faci un increment més elevat en el límit d’indemnització per sinistre i zero punts a qui iguali als del plec (3.000.000 € per sinistre i any). La resta obtindran puntuació en proporció i segons la següent fórmula:


Puntuació =   10 ×  increment presentat 
                                     increment més elevat


3. Increment límit d’indemnització per anualitat (De 0 punts fins a 10 punts)
S’atorgaran fins a un màxim de 10 punts al licitador que faci un increment més elevat en el límit d’indemnització per anualitat i zero punts a qui iguali als del plec (6.000.000 € per sinistre i any). La resta obtindran puntuació en proporció i segons la següent fórmula: 

Puntuació =   10 ×  increment presentat 
                                     increment més elevat

4. Increment límit d’indemnització de la Responsabilitat Civil Professional  (De 0 punts fins a 5 punts)
S’atorgaran fins a un màxim de 5 punts al licitador que faci un increment més elevat en el límit d’indemnització de la RC professional per sinistre i any i zero punts a qui iguali als del plec (3.000.000 € per sinistre i any). La resta obtindran puntuació en proporció i segons la següent fórmula: 

Puntuació =   (5 ×  increment presentat)
                                     increment més elevat


5. Millora franquícia general (De 0 punts fins a 5 punts)
El licitador que presenti la seva oferta sense franquícia, obtindrà directament 5 punts, la resta d’ofertes es valoraran amb la següent fórmula:
Franquícia general: 900 euros.
Puntuació = (franquícia mínima oferta x 5) 
franquícia oferta


LOT 2: ASSEGURANÇA PER A LA COBERTURA DE PÈRDUES O DANYS MATERIALS DEL PATRIMONI DE L’OAC
Criteris avaluables de forma automàtica o mitjançant l’aplicació de fórmules, fins a 100 punts, distribuïts de la manera següent:
1. Preu de licitació (De 0 punts fins a 90 punts)
Es valorarà amb la màxima puntuació, 90 punts, l’oferta més econòmica presentada i la resta d'acord amb la següent formula:

Descripció generada automàticament]

Pv  = Puntuació de l’oferta a valorar
P= Punts criteri econòmic (90 punts)
Ov  = Oferta a valorar
Om  = Oferta millor
IL: Import de licitació (= Pressupost base de licitació)

2. Millora franquícia general (fins a 10 punts)
Es valorarà de la següent manera: el licitador que presenti la seva oferta sense franquícia, obtindrà directament 10 punts, la resta d’ofertes es valoraran amb la següent fórmula.
Franquícia general: 300 euros

Puntuació = (franquícia mínima oferta x 10) 
franquícia oferta

LOT 3. ASSEGURANÇA DE RESPONSABILITAT D’AUTORITATS I PERSONAL AL SERVEI DE L’OAC
Criteris avaluables de forma automàtica o mitjançant l’aplicació de fórmules, fins a 100 punts, distribuïts de la manera següent:

1. Preu de licitació (De 0 punts fins a 80 punts)
Es valorarà amb la màxima puntuació, 80 punts, l’oferta més econòmica presentada i la resta d'acord amb la següent formula:

Descripció generada automàticament]

Pv  = Puntuació de l’oferta a valorar
P= Punts criteri econòmic (80 punts)
Ov  = Oferta a valorar
Om  = Oferta millor
IL: Import de licitació (= Pressupost base de licitació)

2. Increment del sublímit “Multes administratives” (De 0 punts fins a 10 punts) 
Es valorarà amb:
· 5 punts un increment a 200.000,00 euros
· 10 punts un increment a 250.000,00 euros

3. Increment del sublímit  “per accions indegudes en matèria laboral de l’administració pública” (De 0 punts fins a 10  punts) 
Es valorarà amb:
· 5 punts un increment a 750.000,00 euros
· 10 punts un increment a 1.000.000,00 euros







LOT 4. ASSEGURANÇA DE RISC CIBERNÈTIC ANTIFRAU DE CATALUNYA

1. Preu de licitació (De 0 punts fins a 70 punts)
Es valorarà amb la màxima puntuació, 70 punts, l’oferta més econòmica presentada i la resta d'acord amb la següent formula:

Descripció generada automàticament]

Pv  = Puntuació de l’oferta a valorar
P= Punts criteri econòmic (70 punts)
Ov  = Oferta a valorar
Om  = Oferta millor
IL: Import de licitació (= Pressupost base de licitació)



2. Increment dels sublímits d’indemnització en les cobertures “Frau telefònic, critojacking, ingenieria social, manipulació de factures en les transferències, despeses de recompensa”

Es valorarà amb:

· 10 punts l’increment a 200.000,00 euros
· 20 punts l’increment a 250.000,00 euros

3. Reducció de la franquícia per incident o reclamació:

Es valorarà amb:

· 5 punts la reducció a 9.000,00 euros
· 10 punts la reducció a 8.000,00 euros



I. Criteris per a la determinació de l’existència de baixes presumptament anormals

La determinació de les ofertes que presentin uns valors anormals o desproporcionats s’ha de dur a terme en funció dels límits i els paràmetres objectius següents:

1) Si concorre una empresa licitadora, es considera anormalment baixa l’oferta que compleixi els dos criteris següents i de manera simultània:

· Que l’oferta econòmica sigui un 25 % més baixa que el pressupost de licitació.
· Que la puntuació que li correspongui en la resta de criteris d’adjudicació no vinculats al preu, sigui superior al 90 % de la puntuació total establerta en el PCAP (referida a la puntuació total dels criteris d’adjudicació no vinculats al preu)

2) Si concorren dues empreses licitadores, es considera anormalment baixa l’oferta que compleixi els dos criteris següents i de manera simultània:

· Que l’oferta econòmica d’una sigui inferior en més d’un 20 % a la de l’altra oferta.
· Que la puntuació que li correspongui en la resta de criteris d’adjudicació no vinculats al preu, sigui superior en més del 20 % a la puntuació de l’altra oferta.

3) [bookmark: _Hlk126843614]Si concorren tres o més empreses licitadores, es considera anormalment baixa l’oferta quan la puntuació obtinguda estigui per damunt del valor que resulti de la suma de les variants a) i c), i que, al mateix temps, la seva oferta econòmica estigui també per sota en més d’un 15 % de la mitjana de les ofertes econòmiques presentades:

a) La mitjana aritmètica de les puntuacions obtingudes per les empreses licitadores en els criteris d’adjudicació no vinculats al preu
b) Desviació de cada una d’aquestes puntuacions obtingudes respecte a la mitjana de les puntuacions.
c) Càlcul de la mitjana aritmètica de les desviacions obtingudes en valor absolut, és a dir, sense tenir en compte el signe positiu o negatiu



J. Altra documentació que cal que presentin les empreses licitadores o les empreses proposades com adjudicatàries

Empreses proposades com a adjudicatàries

· Document original, còpia autèntica, còpia legitimada notarialment o còpia compulsada per l’Administració del certificat vigent del Ministeri d’Assumptes Econòmics i Transformació Digital (Direcció General d’Assegurances i Fons de Pensions) acreditatiu de l’habilitació empresarial o professional. Si presenta una còpia de l’original, també ha d’aportar una declaració responsable que les circumstàncies que s’hi indiquen no han patit cap variació.
· Una declaració responsable que posi de manifest on estaran ubicats els servidors i des d’on es prestaran els serveis associats a aquests, signada pel representant legal de l’empresa. 


K. Unitat encarregada del seguiment i execució del contracte
Àrea d’Administració, Recursos Humans i Pressupost

L. Garantia definitiva
Lot 1: 5% del preu total d’adjudicació (IVA exempt)
Lot 2: 5% del preu total d’adjudicació (IVA exempt)
Lot 3: 5% del preu total d’adjudicació (IVA exempt)
Lot 4: 5% del preu total d’adjudicació (IVA exempt)


M. Condicions especials d’execució
M.1 Condicions especials d’execució en matèria de protecció de dades personals: atès que el compliment d’aquest contracte requereix el tractament per part del contractista de dades personals per compte del responsable de tractament:
És obligació del futur contractista el sotmetiment a la normativa nacional i de la Unió Europea, en matèria de protecció de dades. Aquesta condició especial d’execució té caràcter essencial als efectes que disposa l’article 211.1 f LCSP.

N. Modificació del contracte prevista
No es preveuen modificacions especifiques. Cal estar al que preveu la clàusula vint-i-novena d’aquest plec

O. Cessió del contracte

Atenent a la regulació sectorial que regula l’execució d’aquest tipus de contracte, no procedeix ni la cessió ni la subcontractació

P. Subcontractació

Atenent a la regulació sectorial que regula l’execució d’aquest tipus de contracte, no procedeix ni la cessió ni la subcontractació

Q. Termini de garantia
Lot 1: durant l’execució del contracte i fins a 1 mes des de l’aprovació de la liquidació de l’expedient
Lot 2: durant l’execució del contracte i fins a 1 mes des de l’aprovació de la liquidació de l’expedient
Lot 3: durant l’execució del contracte i fins a 1 mes des de l’aprovació de la liquidació de l’expedient
Lot 4: durant l’execució del contracte i fins a 1 mes des de l’aprovació de la liquidació de l’expedient








R. Tramitació  pagament i presentació de factures

R.1 Tramitació del pagament:

Amb la corresponent acceptació de l’Oficina Antifrau de Catalunya per  l’efectiva realització de la prestació i d’acord amb el següent pla de facturació:
1. El contracte s’abonarà mitjançant un pagament únic anual per a cada pòlissa  d’assegurança contractada. 
2. L’Oficina Antifrau de Catalunya pagarà la factura, una vegada signada la pòlissa  corresponent. L’entitat asseguradora adjudicatària haurà de presentar la factura electrònica  a través del punt general d’entrada, per tal que l’Oficina Antifrau de Catalunya doni la  conformitat prèvia al seu pagament. La plataforma e.FACT és el punt general d’entrada de factures electròniques de l’Oficina Antifrau de Catalunya, d’acord amb la Resolució OAC/ADM/529/2020, de data 10 de desembre
3. D’acord amb el que estableix la Llei de l’Estat 25/2013, del 27 de desembre, d’impuls de  la factura electrònica i creació del registre comptable de factures en el sector públic, les  factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.
4. El pagament es realitzarà mitjançant la corresponent transferència bancària al compte  facilitat pels adjudicataris.
5. En cas que no es mantinguessin els mateixos béns, persones o activitat a assegurar,
per a les successives pròrrogues s’haurà d’adequar la prima total, de conformitat a les
tarifes que haguessin servit a l’assegurador per calcular el cost d’adjudicació del
contracte.

R.2 Destinatari de les factures:

Els codis que identifiquen les unitats que han de tramitar la factura (codis DIR3):
[image: Imatge que conté text, captura de pantalla, Font, línia

Descripció generada automàticament]
 Codi de l’expedient: OAC-2027-1 (i segons els lots, s’afegeix la codificació del lot)





S. Altra informació i canal intern de comunicacions de l’Oficina Antifrau de Catalunya

Consultes administratives i tècniques:
Correu electrònic: administracio@antifrau.cat 


Canal intern de comunicacions de l’Oficina Antifrau de Catalunya

De conformitat amb allò que preveu la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, l’Oficina Antifrau de Catalunya disposa d’un canal intern, creat mitjançant la Resolució OAC/DIR/694/2023, de 12 de juny, sobre el canal intern de comunicacions de l’Oficina Antifrau de Catalunya. A aquest canal intern de comunicacions s’hi pot accedir mitjançant la seu electrònica de l’Oficina Antifrau de Catalunya, en l’enllaç següent: 
https://seuelectronica.antifrau.cat/ca/canal-intern-d-alertes.html 































I. DISPOSICIONS GENERALS

Primera. Objecte del contracte

1.1 L’objecte del contracte és la prestació dels serveis que es descriuen en l’apartat A del quadre de característiques 

1.2 Els lots en què es divideix l’objecte del contracte s’identifiquen en l’apartat A del quadre de característiques

1.3 L’expressió de la codificació corresponent a la nomenclatura del Vocabulari Comú de Contractes (CPV) és la que consta en l’apartat A del quadre de característiques

Segona. Necessitats administratives que cal satisfer i idoneïtat del contracte

Les necessitats que cal satisfer mitjançant contracte són les que consten a la memòria justificativa i al plec de prescripcions tècniques. A més, la contractació de les assegurances permeten amortir l’impacte pressupostari que podria provocar la sinistralitat. 

Tercera. Dades econòmiques del contracte i existència de crèdit

3.1 El sistema per a la determinació del preu del contracte és el que s’indica en l’apartat B.1 del quadre de característiques.

3.2 El valor estimat del contracte i el mètode aplicat per al seu càlcul són els que s’assenyalen en l’apartat B.1 i B.2 del quadre de característiques.

3.3 El pressupost base de licitació és el que s’assenyala en l’apartat B.3 del quadre de característiques. Aquest és el límit màxim de despesa que, en virtut d’aquest contracte, pot comprometre l’òrgan de contractació, i constitueix el preu màxim que poden ofertar les empreses que concorrin a la licitació d’aquest contracte. 

3.4 El preu del contracte és el d’adjudicació i ha d’incloure, com a partida independent, els impostos corresponents. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.

3.5 S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C.1 del quadre de característiques.

3.6 Atès que es preveu que el contracte es formalitzi en l’exercici pressupostari anterior al de l’inici de la seva execució, d’acord amb l’apartat C3 del quadre de característiques, l’adjudicació restarà sotmesa a la condició suspensiva d’existència de crèdit adequat i suficient per a finançar les obligacions derivades del contracte en l’exercici pressupostari corresponent. 

3.7 Atès que el termini d’execució del contracte comprèn més d’un exercici pressupostari, tal com s’assenyala en els apartats C.2 i C.4 del quadre de característiques, el contracte resta sotmès a l’autorització de la despesa per part de l’òrgan competent de l’Oficina Antifrau de Catalunya i, per tant, condicionat a aquesta autorització.


Quarta. Termini de durada del contracte

El termini de durada del contracte és el que s’estableix en l’apartat D.1 del quadre de característiques.

El contracte es podrà prorrogar si així s’ha previst en l’apartat D.2 del quadre de característiques.  La pròrroga no es pot produir, en cap cas, per acord tàcit de les parts.

L’òrgan de contractació ha d’acordar formalment la pròrroga del contracte, que no serà obligatòria per a l’empresa contractista, que podrà denunciar el contracte d’acord amb els terminis exposats en l’apartat D del quadre de característiques. 

Cinquena. Règim jurídic del contracte

5.1 El contracte té la consideració de contracte privat, d’acord amb el que estableix l’article 25 de la LCSP, i es regeix per aquest plec de clàusules administratives i pel plec de prescripcions tècniques, les quals determinen les condicions i les especificacions tècniques que han de complir les cobertures de les assegurances objecte del contracte.  A més, es regeix per la normativa a què fa referència aquesta clàusula.

5.2 El contracte es regeix per la normativa en matèria de contractació pública continguda, principalment, en les disposicions següents, pel que fa a la seva preparació i adjudicació:

a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
b) Decret Llei 3/2016, de 31 de maig, de mesures urgents en matèria de contractació pública.
c) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
d) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).
e) Llei orgànica 3/2018, de 5 de desembre, de protecció de dades i garantia dels drets digitals.
f) Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.
g) Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic. 
h) Reial decret 203/2021, de 30 de març, pel qual s’aprova el Reglament d’actuació i funcionament del sector públic per mitjans electrònics.

5.3 En relació amb les condicions legals per a l’exercici de l’activitat asseguradora i quant als efectes, la modificació i l’extinció del contracte, aquest es regeix per les normes de dret privat, concretament, per les següents:

a) Llei de l'Estat 50/1980, del 8 d’octubre, de contracte d’assegurança.
b) Llei de l'Estat 20/2015, del 14 de juliol, d’ordenació, supervisió i solvència de les entitats asseguradores i reasseguradores.
c) Reial decret 1060/2015, del 20 de novembre, d’ordenació, supervisió i solvència de les entitats asseguradores i reasseguradores.
d) Les resolucions de la Direcció General d’Assegurances i Fons de Pensions, per les quals es dona publicitat a l’actualització de l’import del fons de garantia i dels límits per a determinar la quantia mínima del marge de solvència de les entitats asseguradores i reasseguradores.

No obstant el que estableix aquest apartat, són aplicables a aquest contracte les normes que estableixen els articles 204 i següents de la LCSP sobre modificació dels contractes.

5.4 No obstant el que estableix l’apartat 2, atès que l’apartat F del quadre de característiques disposa que el contracte està subjecte a regulació harmonitzada, li són aplicables els articles de la LCSP relatius a les condicions especials d’execució, modificació, cessió, subcontractació i resolució del contracte. 
 
5.5 Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació. 

Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

5.6 El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres 
normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.

5.7  El plec de condicions administratives particulars i els plecs de prescripcions tècniques tenen caràcter contractual i actuen com a condicions particulars de les pòlisses corresponents, així com els annexos i els suplements que es puguin emetre posteriorment. En cas de disparitat entre les condicions generals de la pòlissa de l’adjudicatari i els plecs de condicions particulars i/o els de prescripcions tècniques d’aquesta contractació, prevaldran les condicions establertes als plecs.

Sisena. Admissió de variants

No s’admeten variants.


Setena. Tramitació de l’expedient i procediment d’adjudicació

La forma de tramitació de l’expedient i el procediment d’adjudicació del contracte són els establerts en l’apartat F del quadre de característiques.

Vuitena. Mitjans de comunicació electrònics

8.1 D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

8.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en la declaració responsable, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.


8.3 D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:
https://contractaciopublica.gencat.cat/perfil/oac

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació. Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en l’Espai d’empreses licitadores, prèvia l’autenticació requerida, el qual està constituït per un conjunt de serveis amb l'objectiu de proveir les empreses d'eines que facilitin l'accés i la gestió d'expedients de contractació del seu interès. Així, en aquest espai, les empreses poden gestionar les licitacions del seu interès i les ofertes presentades mitjançant les eines de licitació electrònica corporatives, accedir a l’eina per a la generació del DEUC, modificar les subscripcions al servei de novetats diàries i donar de baixa la subscripció a les novetats d’un expedient que s’ha realitzat de manera automàtica a l’activar l’oferta des de les eines de licitació electrònica. A més, aquest espai també permet la col·laboració i comunicació entre empreses licitadores, i conté una bústia de propostes innovadores per tal que les empreses enviïn les que tinguin sobre projectes desenvolupats que puguin ser interessants i que donin resposta a necessitats de l’Administració, així com que millorin i modernitzin els productes i els serveis públics actuals[footnoteRef:1]. [1:  Per donar-se d’alta cal fer “clic” en l’apartat “Espai d’empreses licitadores” de la Plataforma de serveis de contractació pública i disposar del servei VALid o del certificat digital requerit. Podeu consultar el Manual d’ús de la Plataforma de serveis de contractació pública per a empreses i ciutadania (https://contractaciopublica.cat/ca/manuals/usuari) ] 

Cal tenir en compte que les dades personals de les empreses licitadores, obtingudes per l’Administració al subscriure’s en la licitació i/o en donar-se d’alta en el Perfil del licitador, seran tractades per la unitat responsable de l’activitat de tractament amb la finalitat o les finalitats identificades en l’ANNEX 1, relatiu a la Informació bàsica sobre protecció de dades de caràcter personal dels licitadors.

8.4 Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 24.1 bis, apartat 1, del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

Novena. Aptitud per contractar

9.1  Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

- Tenir personalitat jurídica i plena capacitat d’obrar, d’acord amb el que preveu l’article 65 de la LCSP;
- No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP;
- Acreditar la solvència requerida, en els termes establerts en la clàusula desena d’aquest plec;
- Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte; i
- A més, quan, per així determinar-ho la normativa aplicable, se li requereixin a l’empresa contractista determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals. 

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

Les companyies asseguradores han d’acreditar que llur objecte social és l’activitat asseguradora, d'acord amb el que estableix l’article 66 de la LCSP, i també han d’acreditar, atès el que estableix l’article 65.2 de la LCSP, que estan autoritzades per la Direcció General d'Assegurances i Fons de Pensions del Ministeri d’Economia, Comerç i Empresa per a treballar en els rams objecte d’aquesta licitació, d'acord amb el que estableixen l’article 20 i següents de la Llei de l'Estat 20/2015, del 14 de juliol, d’ordenació, supervisió i solvència de les entitats asseguradores i reasseguradores


9.2 La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que en regulen l’activitat, inscrits, si s’escau, en el registre oficial corresponent. També cal aportar el NIF de l’empresa.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada (de valor estimat igual o superior a 216.000,00 euros o, en cas contrari, l’informe de reciprocitat al que fa referència l’article 68 de la LCSP. 

9.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessari formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’OAC i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

9.4 La durada de la UTE ha de coincidir, almenys, amb la del contracte fins a la seva extinció.

9.5 Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat “punt de trobada” de la Plataforma de Serveis de Contractació Pública de la Generalitat, que es troba dins l’apartat “Espai d’empreses licitadores”.

9.6 Les empreses que hagin participat en l’elaboració de les especificacions tècniques o dels documents preparatoris del contracte o que hagin assessorat l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.


Desena. Solvència de les empreses licitadores

10.1 Les empreses han d’acreditar que compleixen els requisits mínims de solvència que es detallen en l’apartat G.1 del quadre de característiques a través dels mitjans d’acreditació que es relacionen en aquest mateix apartat G.1 del quadre de característiques.

A les empreses que, per un motiu vàlid, no estiguin en condicions de presentar les referències sol·licitades en l’apartat G.1 del quadre de característiques per acreditar la solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

Per acreditar la solvència econòmica i financera i la solvència tècnica o professional, es reconeixen plens efectes jurídics a les dades que constin en el certificat
d’inscripció al Registre electrònic d’empreses licitadores de la Generalitat de Catalunya
(RELIC) i al Registre Oficial de Licitadors i Empreses Classificades de les Administracions
Publiques, en els termes que preveu la LCSP.

10.2 Les empreses licitadores poden recórrer per a l’execució del contracte a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera i tècnica i professional, sempre que aquestes entitats no estiguin incurses en prohibició de contractar i que les empreses licitadores demostrin que durant tota la durada de l’execució del contracte disposaran efectivament dels recursos necessaris mitjançant la presentació a tal efecte del compromís per escrit de les entitats esmentades.

En les mateixes condicions, les UTE poden recórrer a les capacitats dels participants en la unió o d'altres entitats.

10.3 Els certificats comunitaris d’empresaris autoritzats per contractar als que fa referència l’article 97 de la LCSP constitueixen una presumpció d’aptitud en relació als requisits de selecció qualitativa que figurin en aquests.

10.4 En les UTE, totes les empreses que en formen part han d’acreditar la seva solvència, en els termes indicats en l’apartat G.1 del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants.


II. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE

Onzena. Presentació de documentació i de proposicions

11.1 Les empreses poden presentar oferta en tots els lots en què es divideix l’objecte del contracte. 

11.2 Les empreses licitadores, tal com es fa constar en l’apartat F del quadre de característiques, han de presentar la documentació que conformi les seves ofertes en Dos Sobres, mitjançant l’eina del Sobre Digital, en el termini màxim que s’assenyala en l’anunci de licitació que, en tot cas, i d’acord amb l’article 156.2 de la LCSP, no serà inferior a trenta-i-cinc dies a comptar des de la data d’enviament de l’anunci de licitació a l’Oficina de Publicacions de la Unió Europea, mitjançant l’eina de Sobre Digital accessible a l’adreça web següent:

https://contractaciopublica.gencat.cat/perfil/oac

Un cop accedeixin a través d’aquest enllaç a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el DEUC per rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Per tant, aquest procés de xifrat el duu a terme l’eina de Sobre digital, de manera que les empreses licitadores NO han de xifrar prèviament els arxius mitjançant una altra eina. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre digital, que accedeixin a l’eina web de Sobre digital per introduir les seves paraules clau en el moment que correspongui. Les empreses licitadores poden accedir a l’espai web de preparació i presentació de l’oferta i, mitjançant el botó “anar a enviar paraules clau”, accedir a l’espai des del qual enviar les paraules clau, una vegada finalitzat el termini de presentació d’ofertes, sense necessitat de cap requeriment ni recordatori previ per part de l’òrgan de contractació o de l’eina de licitació electrònica.

Quan les empreses licitadores introdueixin les paraules clau, s’iniciarà el procés de desxifrat de la documentació, que es estarà guardada en un espai virtual securitzat[footnoteRef:2]  [2:  Aquesta “caixa forta virtual” compleix amb els requisits de seguretat i garantia de no accessibilitat establerts en la Disposició addicional dissetena de la LCSP] 

que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres.

Les empreses licitadores han d’introduir en tot cas la paraula clau abans de la finalització de l’acte d’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa.

Cal tenir en compte que l’eina de Sobre Digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix lot/contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes.

En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

Podeu trobar material de suport sobre com preparar una oferta mitjançant l’eina de sobre digital a l’apartat de “Material d’ajuda per a persones usuàries” dins de “suport” de la Plataforma de Serveis de Contractació Pública:

(https://contractaciopublica.cat/ca/manuals/usuari) 

11.3 D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de Sobre Digital es podrà fer en dues fases, trametent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. No es poden manipular aquests arxius ni fer-ne còpies, encara que siguin de contingut idèntic, per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

11.4 Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’OAC no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. No es poden manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

11.5 L’eina de Sobre digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).


11.6 Les especificacions tècniques necessàries per a la presentació electrònica d’ofertes es troben disponibles a l’apartat de “Material d’ajuda per a persones usuàries” dins de “suport” de la Plataforma de Serveis de Contractació Pública, a l’adreça web següent:

(https://contractaciopublica.cat/ca/manuals/usuari) 

D’altra banda, el format de document electrònic admissible és únicament en format pdf.

11.7 D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

11.8 Les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys sis dies abans que finalitzi el termini fixat per a la presentació d’ofertes, sempre que l’hagin demanat almenys dotze dies abans del transcurs del termini de presentació de les proposicions.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de “enviar pregunta” de l’espai virtual de la licitació. Aquestes “preguntes i respostes” seran públiques i accessibles a través del tauler d’avisos, residenciat en el perfil de contractant de l’òrgan 

https://contractaciopublica.gencat.cat/perfil/oac 

11.9 Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya (RELIC) o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

11.10 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.



11.11 Contingut dels Sobres

En compliment del que preveuen els articles 12 i següents del Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades (RGPD) i de l’art. 11 de la Llei 3/2018, del 5 de desembre, de protecció de dades i garantia dels drets digitals, s’informa que, quan en el marc de la participació en aquesta licitació, les empreses hagin de comunicar dades personals, tant les que s’incorporin a les seves ofertes com les que s’aportin per acreditar el compliment dels requisits previs a l’adjudicació, les dades personals es tractaran en el marc de l’activitat de tractament a què es fa referència a l’ANNEX 1


11.11. A-CONTINGUT DEL SOBRE A (DOCUMENTACIÓ GENERAL)

a) Document europeu únic de contractació (DEUC)

Les empreses licitadores han de presentar el Document europeu únic de contractació (DEUC), el qual s’adjunta com a annex a aquest plec i es pot generar a través d’aquesta eina (Annex 2):
https://contractaciopublica.cat/ca/deuc 

D’acord amb l’article 140 de la LCSP, mitjançant el DEUC les empreses declaren el següent:

- Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC.
- Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;
- Que no està incursa en prohibició de contractar;
- Que compleix amb la resta de requisits que s’estableixen en aquest plec i que es poden acreditar mitjançant DEUC.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.
A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una  unió temporal si resulten adjudicatàries del contracte, cadascuna ha d’acreditar la seva  personalitat, capacitat i solvència, i presentar un DEUC separat. A més del DEUC, han  d’aportar un document on consti el compromís de constituir-se formalment en unió temporal  en cas de resultar adjudicatàries del contracte.
En el cas que l’empresa licitadora recorri a la solvència i mitjans d’altres empreses de  conformitat amb el que preveu l’article 75 de la LCSP, o tingui la intenció de subscriure  subcontractes, ha d’indicar aquesta circumstància en el DEUC i s’ha de presentar altre  DEUC separat per cadascuna de les empreses a la solvència de les quals recorri o que  tingui intenció de subcontractar.
D’acord amb l’article 71.1, lletra d) de la LCSP, l’acreditació del compliment de la quota de reserva de llocs de treball i de l’obligació de disposar d’un pla d’igualtat s’ha de fer  mitjançant la presentació del DEUC.
Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites  en https://relic.contractaciopublica.cat/; regulat en el Decret 40/2025, d’11 de març, i gestionat per la Secretaria Tècnica de la Junta Consultiva de Contractació Pública, o en el Registre oficial de licitadors i empreses classificades del sector públic, només estan obligades a indicar en el DEUC la  informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.
L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació.
Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELIC o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades  inscrites en aquests registres.

b) Declaració de submissió als jutjats i tribunals espanyols

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. S’adjunta un model de declaració com a plantilla a l’eina de Sobre digital, que les empreses licitadores poden descarregar i emplenar. 

c) L’empresa licitadora ha d’indicar si té previsió o no de subcontractar els servidors o els serveis associats a aquests i si és el cas, nom o perfil empresarial, definit per referència a les condicions de solvència professional o tècnica, dels subcontractistes als quals se n’encarregui la realització. 

11.11. B CONTINGUT DEL SOBRE B 

Si s’han establert diversos criteris d’adjudicació que responen tots ells a una mateixa tipologia de valoració, és a dir, tots sotmesos a judici de valor o tots quantificables de forma automàtica, les empreses licitadores han d’incloure en el sobre B tota la documentació que conforma la seva oferta.
La proposició econòmica s’ha de formular conforme al model que s’adjunta com a ANNEX 3 a aquest plec, i com a plantilla al sobre B d’aquesta licitació inclòs en l’eina de Sobre Digital, i les proposicions corresponents a altres criteris d’adjudicació, si escau, als continguts assenyalats en les plantilles i annexos d’aquest plec corresponents. 

No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les. 

11.12 A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC.

11.13 Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

Els documents i les dades presentades per les empreses licitadores en el sobre B es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC. 

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

11.14 Tal com s’ha assenyalat en l’apartat 4 d’aquesta clàusula, les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.

11.15 La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament

Dotzena. Mesa de contractació

12.1 La Mesa de contractació és la Mesa de contractació permanent de l’Oficina Antifrau de Catalunya, segons Resolució del director de l’Oficina Antifrau de Catalunya de 10 d’abril de 2017, publicada al Diari Oficial de la Generalitat de 19 d’abril de 2017, i les posteriors resolucions que la modifiquen. 
Els membres de la Mesa de Contractació han de deixar constància que no hi concorre conflicte d’interès que en pugui comprometre la imparcialitat i objectivitat durant el procediment, i també que es comprometen a posar en coneixement de l’òrgan de contractació, de forma immediata, qualsevol potencial conflicte d’interès que es pugui produir amb posterioritat, durant el desenvolupament del procediment d’adjudicació o en la fase d’execució. Els membres de la Mesa hauran de fer aquesta manifestació de manera expressa, de la qual s’ha de deixar constància en l’acta.
Les sessions de la Mesa de Contractació es podran dur a terme de manera presencial o de manera telemàtica.

12.2 La Mesa de contractació obrirà el sobre A, comprovarà la correcció de les signatures de les ofertes i qualificarà la documentació continguda en el Sobre A. En cas d’observar defectes esmenables, ho comunicarà a les empreses licitadores afectades perquè els esmenin en el termini de tres dies naturals.

Una vegada esmenats, si s’escau, els defectes en la signatura o en la documentació continguda en el Sobre A, la mesa l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.
Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant.
Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.
Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.
Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.

12.3 Els actes d’exclusió adoptats per la Mesa en relació amb l’obertura del sobre A seran susceptibles d’impugnació en els termes establerts a la clàusula trenta-vuitena.

Tretzena. Determinació de la millor oferta

13.1 Criteris d’adjudicació del contracte

Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’apartat H del quadre de Característiques.

13.2 Pràctica de la valoració de les ofertes

Atès que s’han establert diversos criteris d’adjudicació que responen tots ells a una mateixa tipologia de valoració, és a dir, en aquest expedient, tots quantificables de forma automàtica, en el dia, lloc i hora indicats a l’anunci de la licitació tindrà lloc l’obertura dels sobres B presentats per les empreses admeses per part de la Mesa de Contractació. En aquest procediment de licitació s’utilitzarà el mitjà electrònic Sobre Digital 2.0 per a l’obertura del sobre.

L’acte d’obertura del sobre mitjançant l’eina Sobre Digital 2.0 es podrà dur a terme per
part de la Mesa sense la presència de les persones representants de les empreses
licitadores.

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes. 

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions seran excloses.

Els actes d’exclusió de les empreses licitadores adoptats en relació amb l’obertura dels sobres B i seran susceptibles d’impugnació en els termes establerts en la clàusula trenta-vuitena. 

13.3 En cas d’empat en les puntuacions obtingudes per les ofertes de les empreses licitadores, tindrà preferència en l’adjudicació del contracte:

- La proposició presentada per aquelles empreses que, al venciment del termini de presentació d’ofertes, tinguin en la seva plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte l’empresa licitadora que disposi del percentatge més alt de treballadors fixos amb discapacitat en la seva plantilla.

- La proposició presentada per les empreses d’inserció que regula la Llei 44/2007, de 13 de desembre, per a la regulació del règim de les empreses d’inserció, que compleixin els requisits que estableix aquesta normativa per tenir dita consideració.

- La proposició presentada per empreses que, al venciment del termini de presentació d’ofertes, incloguin mesures de caràcter social i laboral que afavoreixin la igualtat d’oportunitats entre dones i homes.

En cas que amb l’aplicació d’un dels criteris segons l’ordre establert d’aplicació, es produeixi el desempat, ja no s’han d’aplicar els criteris subsegüents.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat.



13.4 Ofertes amb valors anormals o desproporcionats

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’apartat I del quadre de característiques.

En el supòsit que una o diverses de les ofertes presentades incorrin en presumpció d’anormalitat, la Mesa de contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, la Mesa requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini de deu dies hàbils per presentar la informació i els documents que siguin pertinents a aquests efectes.

Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.

Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.


Catorzena. Classificació de les ofertes i requeriment de documentació previ a l’adjudicació.

14.1 Un cop valorades les ofertes, la mesa de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació.
Per realitzar aquesta classificació, la mesa tindrà en compte els criteris d’adjudicació assenyalats en l’apartat H del quadre de característiques i en l’anunci.
Si l’òrgan de contractació té indicis fonamentats de conductes col·lusòries en el procediment de contractació en tramitació, en el sentit que defineix l’article 1 de la Llei 15/2007, de 3 de juliol, de defensa de la competència, els traslladarà, d’ofici o a instància de la mesa de contractació, a l’Autoritat Catalana de la Competència (ACCO), per tal que emeti un informe sobre el caràcter fundat o no d’aquests indicis. La remissió de la documentació a l’ACCO suposa la suspensió immediata de la licitació.
D’acord amb l’article 150 de la LCSP, en cas que l’informe de l’ACCO conclogui que hi ha indicis fundats de conducta col·lusòria l’òrgan de contractació remetrà a les empreses licitadores afectades la documentació necessària perquè en un termini de 10 dies hàbils al·leguin tot el que considerin convenient en defensa dels seus drets i resoldrà de manera motivada el que sigui procedent. En cas que resolgui que hi ha indicis fundats de conductes col·lusòries, exclourà del procediment de contractació a les empreses licitadores responsables d’aquesta conducta, ho notificarà a totes les empreses licitadores i continuarà el procediment de contractació amb les empreses licitadores restants.
Aquesta procediment també s’aplicarà quan en l’exercici de les seves funcions la mesa de contractació o, si escau, l’òrgan de contractació apreciï possibles indicis de col·lusió entre empreses que concorrin agrupades en una unió temporal.
La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.
14.2 Un cop acceptada la proposta de la mesa per l’òrgan de contractació, els serveis corresponents requeriran a l’empresa licitadora que hagi presentat la millor oferta per a què, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.
Aquest requeriment s’efectuarà mitjançant notificació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.
L’aportació de documentació es durà a terme a través de la funcionalitat que a aquest efecte té l’eina de Sobre digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.
A.1 Empreses no inscrites en el Registre d’empreses licitadores i classificades de Catalunya (RELIC) o en el Registre oficial de licitadors i empreses classificades del sector públic o que no figurin en una base de dades nacional d’un Estat membre de la Unió Europea.
L’empresa licitadora que hagi presentat la millor oferta haurà d’aportar la documentació següent –aquesta documentació, si escau, també s’haurà d’aportar respecte de les empreses a les capacitats de les quals es recorri: 
- Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula novena.
- Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i el document nacional d’identitat o el passaport. L’empresa ho pot acreditar mitjançant la inscripció al registre https://www.aoc.cat/serveis-aoc/representa/ 
- Documentació acreditativa dels compliment dels requisits específics de solvència
Així mateix, l’empresa licitadora que hagi presentat la millor oferta haurà d’aportar: 
- Si s’escau, certificats acreditatius del compliment de les normes de garantia de la qualitat i de gestió mediambiental.
- En cas que l'empresa recorri a les capacitats d'altres entitats, el compromís de disposar dels recursos necessaris al que es refereix l'article 75.2 de la LCSP.
- Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
- Document acreditatiu de la constitució de la garantia definitiva, d’acord amb el que s’estableix en la clàusula quinzena (excepte en el cas que la garantia es constitueixi mitjançant la retenció sobre el preu).
- Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte.
A.2. Empreses inscrites en el Registre d’empreses licitadores i classificades de Catalunya (RELIC) o en el Registre oficial de licitadors i empreses Classificades del Sector Públic o que figurin en una base de dades nacional d’un Estat membre de la Unió Europea.
L’empresa que hagi presentat la millor oferta ha d’aportar tota la documentació relativa a la capacitat i solvència requerida per participar en la licitació que no consti inscrita en aquests registres o no hi consti vigent o actualitzada, d’acord amb el previst en la clàusula onzena d’aquest plec, així com la documentació següent:
- En cas que l'empresa recorri a les capacitats d'altres entitats, el compromís de disposar dels recursos necessaris al que es refereix l'article 75.2 de la LCSP.
- Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
- Document acreditatiu de la constitució de la garantia definitiva, d’acord amb el que s’estableix a la clàusula quinzena (excepte en el cas que la garantia es constitueixi mitjançant la retenció sobre el preu).
- Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte.
Els òrgans de contractació han de consultar les dades que consten inscrites en el RELIC o en els altres registres esmentats quan considerin que hi ha dubtes raonables sobre la vigència o fiabilitat del DEUC o de la declaració responsable que faci l’empresa, així com un cop designada l’empresa proposada com a adjudicatària, per confirmar que, efectivament, compleix les condicions de capacitat i solvència establertes als plecs i declarades per l’empresa. En aquests dos casos, l’òrgan de contractació ha d’obtenir el certificat del RELIC per fer la comprovació de dit compliment i, en cas que no hi consti inscrita tota la informació acreditativa exigida per a la concreta licitació, requerir a l’empresa licitadora perquè la presenti.
Per tant, els òrgans de contractació o, en el seu cas, les meses, han d’accedir al RELIC o als altres registres esmentats per comprovar les dades registrals de les empreses que declaren estar inscrites, generar el certificat d’inscripció on hi consten (que han d'unir a l'expedient) i, si cal, requerir a les empreses que aportin la documentació que no hi consti o que no hi estigui vigent)
14.3 Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini de 3 dies naturals.
Les sol·licituds d’esmenes es duran a terme a través de la funcionalitat que a aquest efecte té l’eina de Sobre digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.
Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.
En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.
Així mateix, l’eventual falsedat en el que es declara per les empreses licitadores en la declaració responsable o en altres declaracions pot donar lloc a la causa de prohibició de contractar amb el sector públic previst en l’article 71.1.e de la LCSP.

Quinzena. Garantia definitiva

15.1	L’import de la garantia definitiva és el que s’assenyala en l’apartat L del quadre de característiques.

15.2	Les garanties es poden prestar en alguna de les formes següents:

a) Per retenció de part del preu, a petició de l’empresa proposada com adjudicatària. L’esmentada petició s’haurà de presentar dins del termini establert per dipositar la garantia. En aquest supòsit, l’import de la garantia definitiva es deduirà de l’import (impostos exclosos) de la primera factura o a les primeres factures presentades (si l’import de la primera factura no fos suficient) fins assolir la totalitat de la mateixa.
b) En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització en els valors anotats s’han de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials.

c) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, que s’han de dipositar en algun dels establiments esmentats en l’apartat b).

d) Mitjançant contracte d’assegurança de caució amb una entitat asseguradora autoritzada per operar en la forma i condicions establertes reglamentàriament. El certificat de l’assegurança s’ha de lliurar en els establiments assenyalats en l’apartat b).

15.3	En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat L del quadre de característiques i garanteixi solidàriament a totes les empreses integrants de la unió temporal.

15.4	La garantia definitiva respon dels conceptes definits en l’article 110 de la LCSP.

15.5	En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició.

15.6	Quan, com conseqüència d’una modificació del contracte per alguna de les causes legals previstes, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP.

15.7	Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució.

15.8	En el cas que la garantia no es reposi en els supòsits esmentats en l’apartat anterior, l’OAC pot resoldre el contracte.


Setzena. Decisió de no adjudicar o subscriure el contracte i desistiment

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà a les empreses licitadores per les despeses en què hagin incorregut. La compensació es farà d’acord amb els criteris de valoració aplicats per calcular la responsabilitat patrimonial de l’OAC, a través dels tràmits del procediment administratiu comú.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.


Dissetena. Adjudicació del contracte

17.1 Un cop presentada la documentació a què fa referència la clàusula catorzena, l’òrgan de contractació acordarà l’adjudicació del contracte a l’empresa proposada com a adjudicatària, dins del termini de cinc dies hàbils següents a la recepció de dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

17.2 La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que l‘empresa licitadora hagi designat en presentar la seva proposició, un avís de la posada a disposició de la notificació. Així mateix, el correu electrònic contindrà l’enllaç per accedir-hi.


Divuitena. Formalització i perfecció del contracte

18.1 El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica, sempre que sigui possible.

L’empresa adjudicatària podrà sol·licitar que el contracte s’elevi a escriptura pública, essent al seu càrrec les despeses corresponents.

18.2 Atès que aquest contracte és susceptible de recurs especial en matèria de contractació de conformitat amb l’article 44, la formalització del contracte s’efectuarà un cop transcorregut el termini mínim de quinze dies hàbils des que es remeti a les empreses licitadores la notificació de l’adjudicació a què es refereix la clàusula anterior.

D’acord amb la disposició addicional quinzena de la LCSP, els terminis a comptar des de
la notificació es computen des de la data d’enviament de l’avís de notificació, sempre
que l’acte objecte de notificació s’hagi publicat el mateix dia en el perfil de contractant
de l’òrgan de contractació. En cas contrari, els terminis es computen des de la recepció
de la notificació per part de l’empresa a qui s’adreça.

Els serveis dependents de l’òrgan de contractació requeriran l’empresa adjudicatària perquè formalitzi el contracte en un termini no superior a cinc dies a comptar del següent a aquell en què hagi rebut el requeriment, una vegada transcorregut el termini  previst en el paràgraf anterior sense que s’hagi interposat recurs especial en matèria de  contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.

18.3 Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del tres per cent del pressupost base de licitació, IVA exclòs, en concepte de penalitat. A més, aquest fet pot donar lloc a declarar a l’empresa en prohibició de contractar, d’acord amb l’article 71.2.b de la LCSP.

Si el contracte no es formalitza en el termini indicat per causes imputables a l’OAC, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula catorzena, essent aplicables els terminis previstos en els apartats anteriors.

18.4 Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el 
nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

18.5 El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

18.6 El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

18.7 La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant, i l’anunci de formalització es publicarà, a més, en el Diari Oficial de la Unió Europea (DOUE). 

18.8 Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA, si fos el cas; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.


III. DISPOSICIONS RELATIVES A L’EXECUCIÓ DEL CONTRACTE

Dinovena. Condicions especials d’execució

Les condicions especials en relació amb l’execució, d’obligat compliment per part de l’empresa o les empreses contractistes i, si escau, per l’empresa o les empreses subcontractistes, són les que s’estableixen en l’apartat M del quadre de característiques, així com les que s’estableixen com a tals en altres clàusules d’aquest plec.

Vintena. Execució i supervisió dels serveis

El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa contractista la persona responsable del contracte a la qual es refereix la clàusula vint-i-dosena d’aquest plec.


Vint-i-unena. Compliment de terminis i correcta execució del contracte

21.1 L’empresa contractista està obligada a complir el termini total d’execució del contracte en el temps fixat en l’apartat D del quadre de característiques del contracte.

21.2. Si l’empresa contractista incorregués en demora respecte del compliment del termini, per causes que li siguin imputables, l’OAC podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.

L’OAC tindrà la mateixa facultat si l’empresa contractista incompleix parcialment, per causes que li siguin imputables, l’execució de les prestacions definides en el contracte.

En tot cas, la constitució en demora de l’empresa contractista no requerirà intimació prèvia per part de l’OAC.


21.3 En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes o de les condicions especials d’execució o de les obligacions en matèria mediambiental, social o laboral a què es refereix la clàusula vint-i-vuitena d’aquest plec, es podrà acordar la imposició d’una penalitat de fins un 10 % del preu del contracte, IVA exclòs, proporcionals a la gravetat d’incompliment, amb el límit pel total de penalitats imposades, del 50 % del preu del contracte, IVA exclòs.

21.4. Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que, si s’escau, s’hagués constituït, quan no es puguin deduir dels pagaments esmentats.

En els supòsits d’incompliment parcial o compliment defectuós o de demora en l’execució en què no estigui prevista penalitat o aquesta no cobreix els danys causats a l’OAC s’exigirà al contractista la indemnització per danys i perjudicis.

21.5. El contractista ha d’emprar el català en les seves relacions amb l’OAC derivades de l’execució d’aquest contracte. Així mateix, ha de fer servir almenys el català en les factures que emeti, els rètols, les publicacions, els avisos i la resta de comunicacions de caràcter general que derivin de l’execució de les prestacions objecte d’aquest contracte. En l’execució del contracte, el contractista resta subjecte a les obligacions derivades de la Llei 1/1998, del 7 de gener, de política lingüística, i de les disposicions que la despleguen.


Vint-i-dosena. Persona responsable del contracte

Amb independència de la unitat encarregada del seguiment i l’execució ordinària del contracte, que és l’Àrea d’Administració, Recursos Humans i Pressupost, el responsable del contracte és el cap de l’Àrea d’Administració, Recursos Humans i Pressupost, que exercirà les funcions següents:

a) Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.

b) Adoptar la proposta sobre la imposició de penalitats.

c) Emetre un informe on determini si el retard en l’execució és produït per motius imputables al contractista.

Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.


Vint-i-tresena. Resolució d’incidències

Les incidències que puguin sorgir entre l’OAC i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.
Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

Vint-i-quatrena. Resolució de dubtes tècnics interpretatius

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’OAC i no vinculant.

Vint-i-cinquena. Condicions per a l’inici de l’execució del contracte

25.1 La companyia asseguradora ha de lliurar a l’OAC, en el termini d’un mes a comptar de la data de formalització del contracte, les condicions particulars de la pòlissa del contracte, que han d’ésser congruents amb la proposta adjudicada.
25.2 En el cas que l’OAC consideri que el contingut de la pòlissa del contracte que li ha estat lliurada no és coincident amb la proposta oferta i adjudicada o que entra en contradicció amb el plec de prescripcions tècniques o amb aquest plec de clàusules administratives, la companyia asseguradora ha d’esmenar les divergències en el termini d’un mes a comptar del lliurament de la pòlissa. Si no s’esmenen, preval el contingut del contracte, juntament amb el plec de clàusules administratives i el plec de prescripcions tècniques. Si en el termini d’un mes a comptar del lliurament de la pòlissa l’OAC no ha formulat cap reclamació, s’entén que no hi ha cap divergència que calgui esmenar.

IV. DISPOSICIONS RELATIVES ALS DRETS I OBLIGACIONS DE LES PARTS


Vint-i-sisena. Abonament a l’empresa contractista (pagament de la prima)

26.1 El contracte s’abonarà mitjançant un pagament únic anual de la prima, per la pòlissa d’assegurança contractada.

26.2 L’Oficina Antifrau de Catalunya pagarà la factura corresponent a aquest contracte d’assegurança, una vegada signada la pòlissa corresponent. L’entitat asseguradora adjudicatària haurà de presentar la factura electrònica a través del punt general d’entrada, per tal que la l’Oficina Antifrau de Catalunya doni la conformitat prèvia al seu pagament. 

26.3  D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La factura electrònica s’ha de presentar mitjançant la plataforma e.FACT, d’acord amb la Resolució sobre reglamentació de factures electròniques de l’Oficina Antifrau de Catalunya, de data 10 de desembre de 2020.

Les factures han d’incorporar les dades bàsiques obligatòries que estableix el Reial Decret 1619/2012, de 30 de novembre, pel qual s’aprova el Reglament pel qual es regulen les obligacions de facturació, i les altres normes que siguin aplicables. A més, cal que indiquin:

- Els codis que identifiquen les unitats que han de tramitar la factura (codis DIR3)

	Funció
	Codi
	Identificació

	Oficina comptable (OC)
	A09006439
	Oficina Antifrau de Catalunya

	Òrgan gestor (OG)
	A09006439
	Oficina Antifrau de Catalunya

	Unitat tramitadora (UT)
	A09006439
	Oficina Antifrau de Catalunya



- Els codis que identifiquen el contracte:

	Concepte
	Descripció

	NIF del contractant
	Q0801684B

	Òrgan de contractació
	Oficina Antifrau de Catalunya



-El número d’expedient és l’OAC-2027-1. I segons els lots, també s’afegeix el número de lot al codi de l’expedient, així els números d’expedients són: OAC-2027-1-1; OAC-2027-1-2; OAC-2027-1-3 i OAC-2027-1-4.

26.4 Un endarreriment en el pagament de la prima no resol el contracte ni allibera l’entitat asseguradora de l’obligació d’atendre els sinistres que es produeixin. 

26.5 En cas que no es mantinguessin els mateixos béns, persones o activitat a assegurar, per a les successives pròrrogues s’haurà d’adequar la prima total, de conformitat a les tarifes que haguessin servit a l’assegurador per calcular el cost d’adjudicació del contracte. 


Vint-i-setena. Responsabilitat de l’empresa contractista

L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’OAC o per a terceres persones de les omissions, errors, mètodes inadequats o conclusions incorrectes en l’execució del contracte

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’OAC.


Vint-i-vuitena. Altres obligacions de l’empresa contractista

A més de les obligacions especials d’execució a que està sotmès el contracte i que figuren en l’apartat M del quadre de característiques, les obligacions de caràcter tècnic que s’inclouen en el plec de prescripcions tècniques i els compromisos assumits en l’oferta, l’empresa contractista té les obligacions següents:

a) L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.  

També està obligada a complir les disposicions vigents en matèria d’integració social de persones amb discapacitat i fiscals. 

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-unena d’aquest plec.

A aquest efecte, l’empresa contractista haurà de remetre la justificació de la realització efectiva d’aquests pagaments a l’òrgan de contractació quan aquest li ho sol·liciti. 

b) L’empresa contractista ha de garantir que, en l’execució del contracte, totes les seves activitats es duen a terme en plena conformitat amb els convenis de l’Organització Internacional del Treball, la Directiva (UE) 2024/1760 del Parlament Europeu i del Consell, de 13 de juny de 2024, sobre diligència deguda de les empreses en matèria de sostenibilitat i per la qual es modifiquen la Directiva (UE) 2019/1937 i el Reglament (UE) 2023/2859, i el Pla d’acció nacional d’empreses i drets humans, així com amb el dret internacional dels drets humans i el dret internacional humanitari. 

c) L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.

d) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.

e) L’empresa contractista ha d’emprar el català en les seves relacions amb l’OAC derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

En tot cas, l’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.

f) L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de Protecció de Dades Personals i garantia dels drets digitals i a la seva normativa de desenvolupament, i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, o normativa que estigui vigent durant el període de durada del contracte. 

És obligació de l’empresa adjudicatària presentar abans de la formalització del contracte una declaració que posi de manifest on estaran ubicats els servidors i des d’on es prestaran els serveis associats a aquests, d’acord amb l’apartat J del quadre de característiques.

És obligació de l’empresa adjudicatària comunicar qualsevol canvi que es produeixi, al llarg de la vida del contracte, de la informació facilitada en la declaració a què es refereix el paràgraf anterior. 

És obligació de l’empresa licitadora indicar en la seva oferta si tenen previst subcontractar els servidors o els serveis associats a aquests, el nom o el perfil empresarial, definit per referència a les condicions de solvència professional o tècnica, dels subcontractistes als quals se n’encarregui la realització.

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’OAC com a responsable del fitxer de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.

La contractista haurà de subscriure amb l’OAC un document contractual on s’especificaran de manera més detallada les seves obligacions sobre confidencialitat i protecció de dades de caràcter personal i que, en tot cas, són les dades que puguin ser objecte de trasllat a les companyies en el supòsit d’iniciar procediment de cobertura de les pòlisses subscrites. 

Vint-i-novena. Modificació del contracte

29.1 El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP
29.2 Modificacions no previstes
La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.
Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. 
Quan d’acord amb el que disposa el paràgraf anterior la modificació no sigui  obligatòria per al contractista, aquesta només ha de ser acordada per l’òrgan de  contractació amb la conformitat prèvia per escrit d’aquest; en cas contrari, el contracte es  resol de conformitat amb el que estableix la lletra g) de l’apartat 1 de l’article 211.
29.3 Les modificacions del contracte es formalitzaran de conformitat amb el que estableix l’article 153 de la LCSP i la clàusula divuitena d’aquest plec.
29.4 L’anunci de modificació del contracte, juntament amb les al·legacions de l’empresa contractista i de tots els informes que, si s’escau, se sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.
Atès que el contracte està subjecte a regulació harmonitzada, si la modificació es fonamenta en la concurrència d’algun dels supòsits que preveuen les lletres a) i b) de l’apartat 2 de l’article 205, l’anunci de modificació també es publicarà en el DOUE.

Trentena. Suspensió del contracte

El contracte podrà ser suspès per acord de l’OAC o perquè la contractista opti per suspendre el seu compliment, en cas de demora en el pagament del preu superior a 4 mesos, comunicant-ho a l’OAC amb un mes d’antelació.
En tot cas, l’OAC ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.
L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió. 
L’OAC ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte. 

Trentena-unena. Clàusula ètica

D’acord amb les previsions de la Llei 19/2014, del 29 de desembre, de transparència, accés a la informació pública i bon govern, i més concretament a les concretes previsions contingudes en els articles 3.5 i 55.2 de la Llei 19/2014 esmentada, i d’acord amb la disposició 10a de la Resolució OAC/ADM/092/2021, d’11 de febrer, pel qual es ratifica el Codi Ètic i de Conducta del personal al servei de l’Oficina Antifrau de Catalunya, el contractista està obligat a adequar la seva conducta als principis ètics i regles de conducta següents:
1) Abstenció de fer, fomentar, proposar, promoure o tolerar pràctiques corruptes, i posar en coneixement de l’òrgan de contractació qualsevol manifestació d’aquestes pràctiques que pugui afectar la relació contractual.
2) No fer accions que posin en risc l’interès públic en l’àmbit del contracte.
3) Denunciar les situacions irregulars que es puguin presentar durant l’execució del contracte.
4) Comunicar immediatament a l’òrgan de contractació les possibles situacions de conflicte d’interès.
5) No oferir ni facilitar al personal de l’Oficina avantatges per a ells mateixos o per a terceres persones amb la voluntat d’incidir en la relació contractual.
6) No utilitzar informació confidencial coneguda mitjançant el contracte per a finalitats alienes a la relació contractual.
7) Col·laborar amb l’òrgan de contractació en les actuacions que faci en seguiment i/o avaluació del compliment del contracte.
8) Complir les obligacions de facilitar informació que la legislació de transparència imposa als adjudicataris, sens perjudici del compliment de les obligacions de transparència que els pertoquin de forma directa per previsió legal.
D’acord amb el que estableix l’esmentada disposició 10a de la Resolució OAC/ADM/092/2021, d’11 de febrer, pel qual es ratifica el Codi Ètic i de Conducta del personal al servei de l’Oficina Antifrau de Catalunya, la unitat encarregada del seguiment i execució del contracte durà a terme la supervisió del seu compliment

V. DISPOSICIONS RELATIVES A LA SUCCESSIÓ, CESSIÓ, LA
SUBCONTRACTACIÓ I LA REVISIÓ DE PREUS DEL CONTRACTE

Trenta-dosena. Successió en la persona del contractista

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

L’empresa contractista ha de comunicar a l’òrgan de contractació la circumstància que s’hagi produït.

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.


Trenta-tresena. Cessió i Subcontractació

En aquest contracte, atenent la regulació sectorial que regula l’execució dels contractes, no  procedeix ni s’autoritza la cessió ni la subcontractació, atenent als apartats O i P del Quadre de característiques

Trenta-quatrena. Regularització de la prima

En el cas que es porti a terme una pròrroga del contracte, el cost de l’assegurança podrà ser objecte d’actualització, en funció dels béns, les persones o l’activitat assegurades al moment de la pròrroga i dels consegüents suplements emesos –moviments d’altes i baixes- haguts durant l’anualitat vençuda.

VI. DISPOSICIONS RELATIVES A L’EXTINCIÓ DEL CONTRACTE

Trenta-cinquena. Recepció i liquidació

La recepció i la liquidació del contracte es realitzarà de conformitat amb el que disposa la normativa reguladora de les assegurances i el que es preveu en els Plecs de prescripcions tècniques.
L’OAC determinarà si la prestació realitzada pel contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció.
Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet. 

Trenta-sisena. Termini de garantia i devolució o cancel·lació de la garantia definitiva

El termini de garantia és l’assenyalat en l’apartat Q del quadre de característiques i començarà a computar a partir de la recepció dels serveis.

Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà d’ofici a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.

Trenta-setena. Resolució del contracte

Són causes de resolució del contractes les següents:

- La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista. 
- La declaració de concurs o la declaració d’insolvència en qualsevol altre procediment. 
- El mutu acord entre l’OAC i la contractista. 
- La demora en el compliment dels terminis per part de la contractista. 
- La demora en el pagament per part de l’OAC per un termini superior a sis mesos. 
- L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec. 
- L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA. 
- El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament. 
- El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació. 
- L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte. 
L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.

VII. RECURSOS I SUPÒSITS ESPECIALS DE NUL·LITAT CONTRACTUAL

Trenta-vuitena. Règim de recursos

38.1 Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació
Aquest recurs té caràcter potestatiu, és gratuït per als recurrents i s’ha de presentar, amb caràcter general, en el termini de quinze dies hàbils computats d’acord amb l’article 50 de la LCSP –o en els terminis de trenta dies o sis mesos previstos en aquest mateix precepte per supòsits específics. Es podrà interposar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, en el registre de l’òrgan de contractació o davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, 

reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals.
Si l’escrit d’interposició del recurs es presenta en un registre diferent del de l’òrgan de contractació o del Tribunal Català de Contractes del Sector Públic, cal comunicar-ho al Tribunal esmentat de manera immediata i de la forma més ràpida possible.
Contra els actes susceptibles de recurs especial no procedeix la interposició de recursos administratius ordinaris, però s’hi pot interposar directament recurs contenciós administratiu, en el termini de dos mesos, davant del Jutjat Contenciós Administratiu de Barcelona, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
38.2 Contra els actes que adopti l’òrgan de contractació en relació amb els efectes, les modificacions (que no siguin susceptibles de recurs especial en matèria de contractació, d’acord amb l’assenyat en l’apartat anterior) i l’extinció d’aquest contracte procedirà la interposició de recurs administratiu potestatiu de reposició, en el termini d’un mes, davant del mateix òrgan que ha dictat l’acte, d’acord amb el que estableix la Llei 39/2015, d’1 d’octubre, del procediment administratiu comú de les administracions públiques; o directament recurs contenciós administratiu, en el termini de dos mesos, davant del Jutjat Contenciós Administratiu de Barcelona, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Trenta-novena. Mesures cautelars

Abans d’interposar el recurs especial en matèria de contractació les persones legitimades per interposar-ho podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial Decret 814/2015, d’11 de setembre, ja esmentat.
Quarantena. Règim d’invalidesa

Els actes de preparació i adjudicació d’aquest contracte estan sotmès al règim d’invalidesa previst en els articles 38 a 43 de la LCSP.

Quaranta-unena. Jurisdicció competent 
L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació. 
La jurisdicció civil és la competent per a la resolució dels litigis referents als efectes i l’extinció








ANNEX 1 
INFORMACIÓ BÀSICA SOBRE PROTECCIÓ DE DADES DE CARÀCTER PERSONAL DELS LICITADORS EN EL MARC DE L’ACTIVITAT DE TRACTAMENT DE L’OFICINA ANTIFRAU DE CATALUNYA “GESTIÓ ECONÒMICA” 
Les dades personals que ens faciliteu en el marc d’aquesta licitació, seran tractades per l’Oficina Antifrau en el marc de l’activitat de tractament “Gestió econòmica”. Tot seguit, us facilitem la informació bàsica relativa al tractament de les vostres dades personals, d’acord amb les previsions de la normativa en matèria de protecció de dades i especialment en compliment de l’art.13 del Reglament (UE) núm. 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i de la Llei 3/2018, del 5 de desembre, de protecció de dades i garantia dels drets digitals:  
	Responsable del tractament
	Direcció de l’Oficina Antifrau de Catalunya. C/Ribes núm. 1-3, 08013-Barcelona. Tel. 93 554 55 55 bustiaoac@antifrau.cat    www.antifrau.cat

	Dades de contacte de la persona delegada de protecció de dades personals
	delegadapd@antifrau.cat 

	Finalitat del tractament
	La gestió econòmica, comptable i tributària de l’OAC (gestió i tramitació dels expedients de contractació, de despesa i d’ingressos).

	Base jurídica del tractament de les vostres dades personals
	El tractament és necessari per a l’execució d’un contracte del qual l’interessat és part o bé per aplicar mesures precontractuals a petició seva i és necessari per al compliment d’una obligació legal aplicable al responsable del tractament.

	Destinataris de les vostres dades
	Les  dades que aporteu en el marc d’aquest procediment de licitació no se cediran a terceres persones, sens perjudici del que disposa la normativa vigent en matèria de transparència i del dret d’accés a la informació pública, el dret d’accés a l’expedient de les persones interessades i les disposicions relatives a la publicitat de la informació del procediment de contractació. 
Podeu consultar els eventuals destinataris de les vostres dades en el marc del procediment de contractació al Registre d’Activitats de Tractament de l’Oficina (Gestió Econòmica).

	Drets de les persones
	Podeu exercir els drets d’accés, rectificació, supressió, de limitació del tractament, de portabilitat de les dades i d’oposició d’acord amb el que preveuen els articles 15 i següents del Reglament (UE) 2016/679, del 27 d’abril mitjançant una comunicació adreçada a la Direcció de l’OAC a l’adreça electrònica bustiaoac@antifrau.cat o mitjançant els formularis que trobareu a la seu electrònica de l’OAC

	Termini de conservació de les dades
	Les dades es conservaran per al temps necessari per a complir amb la finalitat per a la qual es van recollir i per determinar les possibles responsabilitats que es poguessin derivar de dita finalitat i dels tractament de les dades. Serà d’aplicació allò que disposa la normativa d’arxius i documentació


	Reclamació
	Podeu adreçar una reclamació adreçada a l’Autoritat Catalana de Protecció de Dades, especialment quan no hàgiu obtingut satisfacció en l’exercici dels vostres drets, mitjançant la seu electrònica de l’Autoritat (Seu electrònica. Autoritat Catalana de Protecció de Dades (gencat.cat)) o per mitjans no electrònics (per correu postal) adreçat a: Gran Via de les Corts Catalanes, 635, 08010 Barcelona o bé presencialment al Registre d’entrada de documents de l’APDCAT o al Registre d’entrada de qualsevol òrgan de l’Administració de la Generalitat de Catalunya o de l’Estat, o mitjançant la presentació de la reclamació en una oficina de correus d’acord amb la normativa d’aplicació.



Per a més informació, podeu consultar la seu electrònica de l’Oficina Antifrau de Catalunya mitjançant el següent enllaç:  Seu electrònica - Oficina Antifrau de Catalunya - Protecció de dades 



















ANNEX 2 DEUC

El trobareu en el següent enllaç: 
https://contractacio.gencat.cat/ca/contractar-administracio/deuc 










































ANNEX 3.1 : MODEL D’OFERTA DE CRITERIS AVALUABLES DE FORMA AUTOMÀTICA O MITJANÇANT L’APLICACIÓ DE FÓRMULES. 

LOT 1. ASSEGURANÇA DE RESPONSABILITAT CIVIL I PATRIMONIAL DE L’OAC 
(per copiar, completar i incloure en el sobre digital corresponent)


El/La senyor/a ……………………...............................[nom i cognoms], amb DNI ................., com a representant legal de l’empresa .................................................................[denominació social de l’empresa], amb NIF ..............., que es presenta com a licitadora contractació de diverses assegurances de l’Oficina Antifrau de Catalunya LOT 1, es compromet, en nom i representació de l’empresa, a executar-lo amb estricta subjecció al que es requereix al plec de clàusules administratives particulars i al plec de prescripcions tècniques.


DECLARO:


1. Que m’he assabentat del procediment que es tramita per a adjudicar la contractació indicada en l’encapçalament i que vull prendre-hi part.
2. Que em comprometo a prestar el servei d’acord amb el plec de clàusules administratives i el plec de prescripcions tècniques, que declaro conèixer i que accepto de manera incondicional, d’acord amb l’oferta que faig constar en aquesta proposta.
3. Que el preu d’execució del contracte anual al qual em comprometo és el següent:
(import anual que s’haurà de mantenir la següent anualitat, que conforma la durada del contracte)
	Prima neta
	euros

	Recàrrecs i altres impostos
	euros

	Import total
	euros




4. Increment del límit d’indemnització per sinistre
Import increment.......................euros

5. Increment del límit d’indemnització per anualitat
Import increment: .........................  euros




6. Increment límit d’indemnització de la responsabilitat civil professional
Import increment:.....................   euros

7: Millora en la franquícia general
Import ofert franquícia general:..............   euros






I perquè consti, signo aquesta oferta a .......................[lloc] el ......[dia] de ..............[mes] de 2026



[Signatura]


En cas d'unió temporal d'empreses s'han de fer constar les dades de cadascun dels representants de les empreses que la formen.


























ANNEX 3.2 : MODEL D’OFERTA DE CRITERIS AVALUABLES DE FORMA AUTOMÀTICA O MITJANÇANT L’APLICACIÓ DE FÓRMULES. 

LOT 2. ASSEGURANÇA DE DANYS MATERIALS 
(per copiar, completar i incloure en el sobre digital corresponent)


El/La senyor/a ……………………...............................[nom i cognoms], amb DNI ................., com a representant legal de l’empresa .................................................................[denominació social de l’empresa], amb NIF ..............., que es presenta com a licitadora contractació de diverses assegurances de l’Oficina Antifrau de Catalunya LOT 2, es compromet, en nom i representació de l’empresa, a executar-lo amb estricta subjecció al que es requereix al plec de clàusules administratives particulars i al plec de prescripcions tècniques.


DECLARO:

1. Que m’he assabentat del procediment que es tramita per a adjudicar la contractació indicada en l’encapçalament i que vull prendre-hi part.
2. Que em comprometo a prestar el servei d’acord amb el plec de clàusules administratives i el plec de prescripcions tècniques, que declaro conèixer i que accepto de manera incondicional, d’acord amb l’oferta que faig constar en aquesta proposta.
3. Que el preu d’execució del contracte anual al qual em comprometo és el següent:
(import anual que s’haurà de mantenir la següent anualitat, que conforma la durada del contracte)
	Prima neta
	euros

	Recàrrecs i altres impostos
	euros

	Import total
	euros




4. Millora en la franquícia general
Import ofert franquícia general:..............   euros









I perquè consti, signo aquesta oferta a .......................[lloc] el ......[dia] de ..............[mes] de 2026


[Signatura]

En cas d'unió temporal d'empreses s'han de fer constar les dades de cadascun dels representants de les empreses que la formen.

























ANNEX 3.3 : MODEL D’OFERTA DE CRITERIS AVALUABLES DE FORMA AUTOMÀTICA O MITJANÇANT L’APLICACIÓ DE FÓRMULES. 

LOT 3. ASSEGURANÇA DE RESPONSABILITAT D’AUTORITATS I PERSONAL AL SERVEI DE L’OAC
(per copiar, completar i incloure en el sobre digital corresponent)


El/La senyor/a ……………………...............................[nom i cognoms], amb DNI ................., com a representant legal de l’empresa .................................................................[denominació social de l’empresa], amb NIF ..............., que es presenta com a licitadora contractació de diverses assegurances de l’Oficina Antifrau de Catalunya LOT 3, es compromet, en nom i representació de l’empresa, a executar-lo amb estricta subjecció al que es requereix al plec de clàusules administratives particulars i al plec de prescripcions tècniques.


DECLARO:


1. Que m’he assabentat del procediment que es tramita per a adjudicar la contractació indicada en l’encapçalament i que vull prendre-hi part.
2. Que em comprometo a prestar el servei d’acord amb el plec de clàusules administratives i el plec de prescripcions tècniques, que declaro conèixer i que accepto de manera incondicional, d’acord amb l’oferta que faig constar en aquesta proposta.
3. Que el preu d’execució del contracte anual al qual em comprometo és el següent:
(import anual que s’haurà de mantenir la següent anualitat, que conforma la durada del contracte)
	Prima neta
	euros

	Recàrrecs i altres impostos
	euros

	Import total
	euros




4. Increment del sublímit “multes administratives” euros:

· Increment a 200.000,00 euros
· Increment a 250.000,00 euros



5. Increment del sublímit “per accions indegudes en matèria laboral de l’administració pública”
· Increment a 750.000,00 euros
· Increment a 1.000.000,00 euros




I perquè consti, signo aquesta oferta a .......................[lloc] el ......[dia] de ..............[mes] de 2026



[Signatura]


En cas d'unió temporal d'empreses s'han de fer constar les dades de cadascun dels representants de les empreses que la formen.

































ANNEX 3.4 : MODEL D’OFERTA DE CRITERIS AVALUABLES DE FORMA AUTOMÀTICA O MITJANÇANT L’APLICACIÓ DE FÓRMULES. 

LOT 4. ASSEGURANÇA DE RISC CIBERNÈTIC DE L’OAC
(per copiar, completar i incloure en el sobre digital corresponent)


El/La senyor/a ……………………...............................[nom i cognoms], amb DNI ................., com a representant legal de l’empresa .................................................................[denominació social de l’empresa], amb NIF ..............., que es presenta com a licitadora contractació de diverses assegurances de l’Oficina Antifrau de Catalunya LOT 4, es compromet, en nom i representació de l’empresa, a executar-lo amb estricta subjecció al que es requereix al plec de clàusules administratives particulars i al plec de prescripcions tècniques.


DECLARO:


1. Que m’he assabentat del procediment que es tramita per a adjudicar la contractació indicada en l’encapçalament i que vull prendre-hi part.
2. Que em comprometo a prestar el servei d’acord amb el plec de clàusules administratives i el plec de prescripcions tècniques, que declaro conèixer i que accepto de manera incondicional, d’acord amb l’oferta que faig constar en aquesta proposta.
3. Que el preu d’execució del contracte anual al qual em comprometo és el següent:
	Prima neta
	euros

	Recàrrecs i altres impostos
	euros

	Import total
	euros




4. Increment dels sublímits d'indemnització en les cobertures "Frau telefònic, critojacking, ingenieria social, manipulació de factures en les transferències, despeses de recompensa"

· Increment a 200.000,00 euros
· Increment a 250.000,00 euros





5. Reducció de la franquícia per incident o reclamació:

· Reducció a 9.000,00 euros
· Reducció a 8.000,00 euros





I perquè consti, signo aquesta oferta a .......................[lloc] el ......[dia] de ..............[mes] de 2026



[Signatura]


En cas d'unió temporal d'empreses s'han de fer constar les dades de cadascun dels representants de les empreses que la formen.

Núm. lot Lots 2027 2028

1

Responsabilitat civil i patrimonial

40.000,00 40.000,00

Danys material

10.000,00 10.000,00

Responsabilitat d'autoritat i 

personal al servei de l'OAC

18.000,00 18.000,00

Risc cibernètic

14.000,00 -

Núm. lot Lots 2027 2028 Total 2027-2028 2029 2030

Total PBL (2027-

2028) + pròrrogues

1

Responsabilitat civil i 

patrimonial

40.000,00 40.000,00 80.000,00 40.000,00 40.000,00 80.000,00 160.000,00

2

Danys material 10.000,00 10.000,00 20.000,00 10.000,00 10.000,00 20.000,00 40.000,00

3

Responsabilitat 

d'autoritat i personal al 

servei de l'OAC

18.000,00 18.000,00 36.000,00 18.000,00 18.000,00 36.000,00 72.000,00

Núm. lot Lots 2027 Total 2027

Pròrroga anual i 

voluntària 2028

Total pròrroga

Total PBL (2027) + 

pròrroga 

4

Risc cibernètic 14.000,00 14.000,00 14.000,00 14.000,00 28.000,00

82.000,00 68.000,00 150.000,00

150.000,00

300.000,00

VEC

Pròrrogues anuals i voluntàries

TOTAL PBL

Total pròrrogues

Total pròrrogues

Núm. lot Lots 2027 2028 Total 2027-2028

1

patrimonial

40.000,00 40.000,00 80.000,00

2

Danys material 10.000,00 10.000,00 20.000,00

3

Responsabilitat 

d'autoritat i personal al 

servei de l'OAC

18.000,00 18.000,00 36.000,00

Núm. lot Lots 2027 Total 2027

4

Risc cibernètic 14.000,00 14.000,00

82.000,00 68.000,00 150.000,00

TOTAL PBL

